google/wiki40b huggingface dataset:
Tšulõmi jõgi

Tšulõm (vene keeles Чулым) on Obi lisajõgi Venemaal Lääne-Siberis.
Tšulõmi jõgi algab Kuznetski Alataust. Ülemjooksul on ta mägijõgi. Algul voolab ta Hakassia ja Krasnojarski krai piirijõena, seejärel Krasnojarski krais. Esialgu voolab ta kirdesse ja jõuab Jenisseile väga lähedale, kõigest 7½ km kaugusele, pöördub siis Balahtas loodesse ja voolab läbi Nazarevo. Sealt suundub ta läände, kuid Kemerovo oblasti piiril keerab itta tagasi, möödub Bogotolist, keerab Atšinskis põhja ja Novobinljussõs uuesti läände. Jõgi jõuab Tomski oblastisse, pöördub edelasse ja läbib Teguldeti. Zõrjanskojes, kus Tšulõmi suubub suurim vasakpoolne lisajõgi Tšet, pöördub jõgi läände ja Assinos loodesse. Suurima parempoolse lisajõe Ulujuli suubumiskohas pöördub Tšulõm läände ja pisut enne suuet edelasse. Tšulõm suubub Obi Moltšanovo ja Kolpaševo vahel.
Tšulõmi jõe alguseks loetakse Valge ja Musta Ijussi ühinemiskohta, mille geograafilised koordinaadid on 54°56'56'N 89°50'02"O. Valge Ijussi lähtest lugema hakates on Tšulõmi jõe pikkus 2023 km. Tšulõmi jõe suudme geograafilised koordinaadid on 57°43'54"N 83°49'34"O.
Jõgi on 1799 km pikk ja tema valgla on 134 tuhat km². Tema vooluhulk suudmes on 785 m³/s, kuid see kõigub aastaajati suuresti. 131 km kaugusel suudmest on täheldatud suurim vooluhulk 8220 m³/s ja vähim vooluhulk 108 m³/s. Suudmes kannab jõgi setteid keskmiselt 68 g/s ehk 2,1 miljonit tonni aastas. alamjooksul on jõgi mitmeharuline ja kuni 1200 m lai, aga jõeoru laius on kuni 10 km.
Tšulõmi jõgi on laevatatav 1173 km ulatuses suudmest kuni Atšinskini. Laevasõitu takistavad põikmadalad ja käänulisus.
Jõe kesk- ja alamjooksul elavad tšulõmlased ehk tšulõmi tatarlased. See on väike türgi-tatari rahvas, keda 2010. aasta Venemaa rahvaloenduse järgi elas 355, neist 204 Tomski oblastis ja 145 Krasnojarski krais.
Alalütlev kääne

Alalütlev kääne ehk adessiiv on väliskohakäänete hulka kuuluv asukohakääne.
Kuibõšev

Ajalugu

Aastal 1722 rajati kindlustus Kainski Pass (Каинский Пас) Barabinski tatarlaste kaitseks kalmõkkide ja kirgiiside rünnakute eest. Kindlustuse juurde tekkinud agul viidi 1772 üle praeguse linna kohale. Aastal 1782 sai asula linnaõigused ning nime Kainsk (Каинск).
Aastal 1935 nimetati linn Valerian Kuibõševi auks ümber Kuibõševiks.
Helvi Sipilä

Helvi Linnea Aleksandra Sipilä (sünninimi Maukola; 5. mai 1915 Helsingi – 15. mai 2009 Helsingi) oli Soome jurist, poliitik ja diplomaat.
Pärast seda, kui Helvi Sipilä 1939. aastal juristina ülikooli lõpetas, sai temast üks Soome esimesi naisadvokaate. Aastal 1943 asutas ta oma advokaadibüroo, mis tegutses 1972. aastani.
Aastatel 1954–1956 oli Helvi Sipilä rahvusvahelise naisjuristide liidu president.
Alates 1960. aastast töötas Helvi Sipilä ÜRO-s. Aastatel 1972–1980 oli ta ÜRO peasekretäri asetäitja.
Soome 1982. aasta presidendivalimistel oli Helvi Sipilä Liberaalse Rahvapartei kandidaat ning sai ühe valijamehe toetuse.
Kõigi aegade suurima soomlase valimisel 2004. aastal hääletas rahvas Helvi Sipilä 62. kohale.
Hollandikeelne Vikipeedia

Hollandikeelne Vikipeedia (hollandi keeles Nederlandstalige Wikipedia) on Vikipeedia hollandikeelne versioon.
Hollandikeelne Vikipeedia sai alguse 19. juunil 2001.
Seal on 1977812 artiklit, millega see on artiklite arvult 6. keeleversioon.
54% hollandikeelse Vikipeedia artiklitest on bottide loodud. 
17. detsembril 2011 ületas hollandikeelse Vikipeedia artiklite arv 1 000 000 piiri.
Viieteistkümnekopikane münt

Viieteistkümnekopikane münt oli aastail 1764–1796 ja 1860–1991 vermitud Venemaa ja Nõukogude Liidu münt.
Proovimündid vermiti 1760. ja 1761. aastal, korraline 15-kopikaliste vermimine algas 1764. aastal ja kestis kuni Katariina II valitsusaja lõpuni.
Münt oli samaväärtuslik aastail 1832–1841 vermitud Poola 1-zlotise mündiga, millel olid nimiväärtused nii poola kui vene keeles. Seetõttu nimetati 15-kopikalist ka zlotiks.
Kuni 1866. aastani vermiti 15-kopikalisi 750- (72 solotnikku) ja 1867–1931 500- (48 solotnikku) prooviga hõbedast, seejärel nikkelpronksist.
Esimese maailmasõja ajal olid käibel ka 15-kopikalised paberrahad ja Nikolai I portreega postmark-rahad.
Eesti suursaatkond Roomas

Eesti suursaatkond Roomas on Itaalias Roomas asuv Eesti suursaatkond. Suursaatkond asub aadressil Viale Liegi 28 int. 5.
Eduard Tamm (füüsik)

Eduard Tamm (sündinud 26. septembril 1935) on eesti füüsik.
Tamm lõpetas 1960. aastal Tartu Ülikooli füüsika erialal. 1975. aastal sai ta samas füüsika-matemaatikakandidaadiks. Alates 1958. aastast töötab ta Tartu Ülikoolis, olles olnud nii assistent, vanemassistent, õppelabori juhataja, vanemõpetaja kui ka dotsent. Alates 2001. aastast on ta erakorraline vanemteadur.
Munateadus

Munateadus ehk ooloogia on ornitoloogia haru, mis uurib lindude mune: kuju, suurust, massi, värvust ja värvikirja.
Eesti tuntuim linnumunade kollektsioon asub Loodusmuuseumis.
Nikolai Gogol

Elukäik ja looming

Nikolai Gogol sündis Poltava kubermangus Bolšije Sorotšintsõs ukraina mõisniku Vassili Gogol-Janovski peres. Tema ema oli poja sündides alles 18-aastane. Nikolaid mõjutasid tugevasti ema vagadus ja kalduvus tegeleda müstiliste rahvauskumustega.
Nikolai Gogol õppis Poltava rahvakoolis ja Nežini gümnaasiumis (1821–1828). Pärast koolide lõpetamist siirdus ta Peterburi, soovides hakata näitlejaks. Seal loobus ta poolapärasest nimeosast. Näitlemisest ei tulnud midagi välja ning ta otsustas hakata kirjanikuks.
Aastal 1829 ilmus anonüümselt tema esimene teos, idülliline lugu värssides "Hans Küchelgarten". Suurema tähelepanu saavutas ta 1831/1832 aastal ilmunud novellidega "Õhtud külas Dikanka lähedal". Pärast novellide ilmumist sõbrunes Gogol Aleksandr Puškiniga.
Aastatel 1834–1835 töötas Gogol ajaloo õppejõuna Peterburi ülikoolis. Pärast lühiajalist riigiteenistust asus Gogol tööle tütarlaste gümnaasiumi õpetajana ja üritas saada ajaloo professori kohta Peterburi ülikoolis, mis aga ei õnnestunud. 1835. aastal loobus ta dotsendi kohast ülikoolis, pühendus täielikult kirjutamisele ja avaldas veel samal aastal kogumikud "Arabeskid" ja "Mirgorod", mis sisaldasid muuhulgas novelle "Nevski prospekt" ja "Tarass Bulba" (1842). Novellid ilmusid ka ajakirjades, näiteks grotesk "Nina" (1836).
Aastal 1836, varsti pärast komöödia "Revident" edukat esietendust, lahkus Nikolai Gogol Venemaalt. Põhiliselt elas ta Roomas, kus suhtles tihedalt maalikunstnik Aleksandr Ivanoviga. Viimane maalis temast 1841. aastal kaks portreed ja on kujutanud teda ka oma suurteosel "Kristuse ilmumine rahvale".
Venemaalt oli Gogol ära kokku 12 aastat, pöördudes sinna tagasi 1848. Roomas alustas ta oma ainsa, triloogiana kavandatud kelmiromaani kirjutamist. Kavandatud triloogia esimene osa kandis nime "Surnud hinged" ning see ilmus 1842. aastal. Tsensuuri poolt oli ette kirjutatud pealkiri "Tšitšikovi seiklused ehk Surnud hinged". Lisaks sellele valmisid veel komöödia "Naisevõtt" (1842) ja grotesk "Sinel" (1842). Tervise halvenedes tegeles Gogol üha enam usuliste teemadega ja selgitas oma vastuolulisi seisukohti esseekogumikus "Valitud kohad kirjavahetusest sõpradega" (1842), mida aga ei mõistetud.
1848. aastal käis Gogol palverännakul Pühal Maal. Naastes Venemaale, töötas Nikolai Gogol ka "Surnud hingede" teise osa kallal, kus ta püüdis vastukaaluna esimesele osala, näidata Venemaa olustikku veidi positiivsemast küljest. Kuid selline lähenemine ei läinud kokku tema kriitilise realismi meetodiga. Sellest on säilinud vaid peatükkide visandeid. Selline lähenemine tundus Gogolile võlts, ta langes surmani kestnud loomekriisi ja veidi enne surma põletas depressioonis kirjanik ka käsikirja.
Pärast surma maeti Nikolai Gogol Daniili kloostri kalmistule, 1931. aastal maeti ta ümber Moskva Novodevitšje kalmistule.
Annie Lennox

Ann Lennox (sündinud 25. detsembril 1954 Aberdeenis) on šoti päritolu laulja-laulukirjutaja, poliitiline aktivist ja filantroop.
Aastatel 1977–1980 oli ta laulja ansamblis The Tourists, kus osales ka David A. Stewart. Pärast bändi laialiminekut asutas ta koos Stewartiga Eurythmicsi, mis saavutas rahvusvahelise tuntuse 1983. aastal välja antud albumiga "Sweet Dreams (Are Made of This)". 1990. aastatel alustas Lennox soolokarjääri.
Lisaks oma muusikakarjäärile on Lennox ka poliitiline ja sotsiaalne aktivist, kes on märkimisväärselt kogunud rahalisi vahendeid ja tõstnud teadlikust seoses HIVi/AIDSiga, kuna see mõjutab naiste ja laste eluolusid Aafrikas. 2011. aastal määras kuninganna Elizabeth II ta Briti impeeriumi ordu ohvitseriks tema "väsimatute heategevuskampaaniate ja humanitaarabi võitlemise eest". 4. juunil 2012 esines ta Queen's Diamond Jubilee kontserdil Buckinghami palee esisel. 12. augustil 2012 esitas ta Londonis toimunud suveolümpiamängude lõputseremoonial (A Symphony of British Music) laulu "Little Bird".

Isiklik elu

Tema emapoolne vanaema Dora Paton töötas Balmorali lossi kuninglikes valdustes piimaneiuna ning vanaisa William Ferguson sealsamas metsavahina.
Raskekuulipilduja

Raskekuulipilduja on kuulipilduja, mis seisab kolmjalg- või ratasalusel, ja tulistab enamasti vintpüssikuulidega. Raskekuulipilduja kaliiber on 12–15 mm.
Ketoosid

Ketoosid on monosahhariidid, mis sisaldavad ketorühma (RC(=O)R').
Miku-Kräsuli lauk

Miku-Kräsuli lauk on laht Harju maakonnas Viimsi vallas Leppneeme külas. 
Lahe koordinaadid on 59° 33′ N, 24° 53′ E.
Aga lipp

Aga lipp on Venemaa koosseisu kuuluva Aga Burjaadi autonoomse ringkonna lipp.
Lipp on kasutusel alates 6. juulist 2001.

Lipu kirjeldus

Aga Burjaadi autonoomse ringkonna lipuks on ristkülikukujuline kangas, mis on jagatud kolmeks võrdseks vertikaalseks laiuks, vardapoolne väli on sinine, keskmine kollane ning lehvipoolne valge. Sinise välja ülaosas on kollane sümbol - sojombo, mis koosneb tuleleegist, päikesest ja kuust. Sojombo kõrgus moodustab 1/3 ning ringi (päikese) diameeter 1/6 lipu kõrgusest.
Lipu ametlikud proportsioonid on 2:3.

Sümbolite tähendused

Sinine sümboliseerib igavikku, vabadust, looduse puhtust, austust, sõbralikke suhteid, inimestevahelist rahu ja üksmeelt, sügavat austust ja lugupidamist vanemate vastu, õnnistust, õnne.
Kollane värv on mongoli keeli kõnelevatel rahvastel samuti väga tähtsal kohal ning koos sinisega tähistavad nad taevast ja maad ning kogu universumit. Vana burjaatia pärimuse järgi sai taevast alugse mees ja maast naine, esimene annab elu ja teine vormi. Sellest tekkis budistlik filosoofia ühtsusest ja universumi kõigist vastanditest. Kollane on ka usu värv.
Valge sümboliseerib õiglust, mõtete puhtust, heaolu, rikkust ning uue algust.
Sojombo on tule sümbol, mongolikeelsed rahvad peavad tuld elu allikaks ning suhtuvad sellesse suure austusega.
Dunningi-Krugeri efekt

Uuringud

Kruger ja Dunning kavatsesid testida neid hüpoteese Cornelli Ülikooli tudengitest valimiga, kes olid end kirja pannud erinevatele psühholoogia õppekavadele. Nad vaatlesid teostatud uuringute sarjas enesehindamist loogilise mõtlemise, grammatiliste oskuste ja huumori suhtes. Pärast oma testi skooride nägemist paluti neil uuesti oma positsiooni hinnata, misjärel kompetentsete grupp hindas oma positsiooni täpselt, samas kui ebakompetentsete grupp hindas ennast taas kõrgemale. Dunning ja Kruger märkisid,
Läbi nelja uuringu leidsid autorid, et oma testi sooritust ja võimekust hindasid jämedalt üle osavõtjad, kelle tulemus huumori, grammatika ja loogika testides oli alumises kvartiilis. Kuigi testi skoorid asetasid nad 12ndasse protsentiili, hindasid nad ise ennast olevat 62s.
Samal ajal kaldusid tõeliste teadmistega inimesed oma kompetentsust alahindama.
Jätku-uuringu tulemustest selgub, et ebakompetentsed tudengid parandavad nii oma oskuste taset kui ka võimet hinnata oma suhtelist õppeedukust (inglise class rank) ainult pärast ulatuslikku oskuste õppimist, milles nad varem näitasid puudujääke.
Nad võitsid aastal 2000 Ig Nobeli auhinna psühholoogia kategoorias aruandega "Unskilled and Unaware of It: How Difficulties in Recognizing One's Own Incompetence Lead to Inflated Self-Assessments".
Aastal 2003 avaldasid Dunning ja Joyce Ehrlingen (samuti Cornelli Ülikoolist) töö, milles uuriti üksikasjalikumalt, kuidas inimese vaade iseendale muutub, mõjutatuna välistest mõjutustest. Uuringu osavõtjatele (Cornelli Ülikooli tudengid) anti geograafiateadmiste testid, millest mõned pidid mõjutama positiivselt nende vaadet iseendale ja mõned negatiivselt. Seejärel paluti neil hinnata oma sooritust. Need, kes olid saanud positiivsed testi, teatasid oluliselt paremast sooritusest kui need, kes olid saanud negatiivse testi.
Daniel Ames ja Lara Kammrath laiendasid seda tööd tundlikkusega teiste suhtes ja isikute tajuga sellest, kui tundlikud nad olid. Burson Larrick ja Joshua Klayman on oma töös pakkunud, et see efekt ei ole nii ilmne ning võib olla tingitud mürast ja moonutuse tasemetest.
Pärast mõningaid püüdeid testida alternatiivseid seletusi jõuavad Dunning, Kruger ja kaasautorid oma viimases kirjutises antud teemal kvalitatiivselt samade järeldusteni.
Huntington Beach

Rand

Rand on tuntud eeskätt pika rannajoone (13,7 km), meeldiva ilma ja heade surfamistingimuste poolest.

Kliima

Huntington Beachis on igal kuul mõõdetud sooja üle +30 °C. Kõrgeimad temperatuurid on mõõdetud septembris (+41,7 °C) ja juulis (38,9 °C), kuid ka jaanuaris on mõõdetud 30,6 °C ja veebruaris 31,7 °C. Öökülma on mõõdetud üksnes jaanuaris ja veebruaris (absoluutne miinimum vastavalt −1,7 °C ja −2,2 °C). Seevastu augusti absoluutne miinimum on +11,1 °C.
Aastane keskmine sademete hulk on 1165 mm. Suviti sajab väga harva, talviti seevastu palju. Sademeterohkeimad kuud on jaanuar (260 mm) ja veebruar (254 mm), sademetevaeseimad juuli (1 mm) ning juuni ja august (2 mm).
Ookeanivee temperatuur on keskmiselt 13–18 °C.

Rahvastik

Linna elanike arv kasvas 1960ndatel ja 1970ndatel oluliselt. Kui 1950. aastal elas Huntington Beachis 5237 inimest, siis 1960. aastal 11 492, 1970. aastal 115 960 ja 1980. aastal 170 505 inimest.
Elanike arvu kasvule aitas kaasa nafta avastamine linnas. 
2000. aastal oli linnas 189 594 elanikku, 73 657 majapidamist ja 47 729 perekonda. 79,22% elanikest moodustasid valged, 0,81% neegrid, 0,65% indiaanlased, 9,34% asiaadid, 0,24% polüneeslased, 5,81% mõnest muust rassist ja 3,94% segaverelised. 14,66% rahvastikust moodustasid hispaanlased või latiinod. 2008. aastal elas linnas umbes 192 620 inimest.

Majandus

Varem toodeti linnas suurel hulgal naftat. Tänapäevaks on enamikus naftapuurkaevudest varud ammendunud. Vähesel määral jätkub nafta tootmine tänapäevani.
Linna suurim tööandja on Boeing, kus 2008. aasta seisuga töötas 4352 linlast. Osa Boeingu rajatistest oli algselt loodud Apollo programmi teenindamiseks. 
Huntington Beachis asub ka Sea Launchi peakorter – see on kosmosesõidukite orbiidile saatmisega tegelev eraettevõte, mille suurim osanik on Boeing.

Ajalugu

Ala kuulus algselt tongva hõimule. Euroopa päritolu elanike ajalugu algab Hispaania sõduri Manuel Nietoga, kes 1784 sai valitsuselt 1200 km² maad autasuks sõjaväeteenistuse eest ja teiste asunike ligimeelitamiseks. Seda ala hakati kutsuma Nieto rantšoks. Aastal 1790 tekkis Peaingel Gabrieli misjonijaamaga piiritüli ja Nieto rantšo maa-ala vähendati, kuid see ulatus endiselt Los Angelese jõest läänes Santa Ana jõeni idas. Linna peatänav Beach Boulevard rajati karjateena, mis viis rantšo juurde.
19. sajandil vahetus maa-ala omanik korduvalt ja korduvalt muutus ka selle nimi. See oli järgemööda Shell Beach (Merekarbirand), Smeltzeri alev ja isegi Gospel Swamp, sest rannikust pisut eemal asus soo, kus kristlased korraldasid äratuskoosolekuid. Hiljem, kui see ala hakkas muutuma turismi sihtpunktiks, kandis ta nimesid Fairview ja Pacific City.
Huntington Beach sai linna staatuse 17. veebruaril 1909. Linn sai nime Henry Huntingtoni järgi, kellele kuuluv kinnisvaraarendusega tegelev ettevõte West Coast Land and Water Company võttis endale uueks nimeks Huntington Beach Company ja hakkas linna arendama. Huntington Beach Company on siiani linna suur maaomanik ja talle kuulub enamik õigustest maavaradele linna piires.
Linna keskkool asutati 1906. Väike Huntington Beachi lennujaam rajati 1950. aastatel ja suleti 1989.
Helmut Hallemaa

Poliitiline tegevus

Hallemaa on Keskerakonna asutajaliige. 
1992. aasta Riigikogu valimistel kandideeris ta Valimisliit Rahvarinde nimekirjas, kuid ei osutunud valituks.
1996. aastast alates on ta kandideerinud kohaliku omavalitsuse volikogu valimistel Viljandi linnas.
2013. aasta kohalikel valimistel oli ta Keskerakonna kandidaat Viljandi linnapea ametikohale. Teda toetas 347 valijat (4,6% häältest).
Riigikogu valimistel sai ta Viljandi ja Järva maakonna (valimisringkonnas nr 8) 435 häält ja ei osutunud valituks. Ta pääses Riigikokku Mailis Repsi asendusliikmena 23. novembril 2016.
2019. aasta Riigikogu valimistel sai ta valimisringkonnas nr 8 700 häält ja ei osutunud valituks.
Ta on Viljandi linnavalitsuse liige ja Keskerakonna Viljandimaa piirkonna esimees.
Linnupiim

Linnupiim on beseekomm, mis on kaetud šokolaadiga. Need kommid on Poola päritolu ja esimest korda ilmusid need müügile 1936.
Digihumanitaaria

Digihumanitaaria (ingl digital humanities) on infotehnoloogia ja humanitaarteaduste kokkupuutevaldkond, mida võib määratleda kui digiajastu tehnoloogiliste võimaluste kasutamist humanitaarses teadustöös.
Digihumantiaaria nõuab praktilisi oskusi andmeanalüüsi, digirakenduste kasutamise ja programmeerimise kohta ning teadmisi digitaalsetest kultuurinähtustest, digiühiskonnast jm.
Tallinna Ülikoolis õpetatakse digihumanitaariat bakalaureuseastme kõrvalerialana. Tartu Ülikoolis saab digihumanitaaria kursusi saab võtta eesti ja soome-ugri keeleteaduse magistriastme valikmoodulina või üksikkursustena.
Paul Truusmann

Paul Truusmann (31. jaanuar (19. jaanuar vana kalendri järgi) 1888 Tallinn – 12. oktoober 1936 Nõmme) oli eesti pedagoog.

Elulugu

Paul Truusmann sündis Tallinnas, kus omandas ka alg- ja keskhariduse. 1906. aastal lõpetas Tallinna Nikolai Gümnaasiumi. Seejärel õppis Peterburi Ülikoolis ajaloo- ja filoloogia teaduskonnas, mille lõpetas I järgu diplomiga 1910. aastal. Ülikooli lõpetamise järel oli aastatel 1911-1917 vene keele ja filosoofia õpetaja Tallinna Aleksandri Gümnaasiumis. 1917. aastal evakueerus koos kooliga Lõuna-Venemaale, kus töötas ja elas 1920. aasta juunini. 14.novembrist 1920 kuni 01. augustini 1923 oli Petseri Gümnaasiumi direktor. 1923. aasta 1. augustil viidi üle ajaloo ja psühholoogia õpetajaks Võru Õpetajate Seminari, kus töötas kuni 1. augustini 1930. Seminari kõrval töötas 1927. aasta 1. augustist alates ka Võru poeg- ja tütarlaste gümnaasiumites ning Võru Naiskutsekoolis, andes tunde ajaloo, filosoofia, kodanikuteaduse ja vene keele alal. Seminari sulgemise järel 1930. aasta 1. augustil asus elama Tallinna Nõmmele ning tegutses edasi filosoofia ja vene keele õpetaja ning lektorina Tallinna Kolledžis ja rahvaülikoolis andes vahetevahel tunde ka teistes koolides. Tallinnas elades töötas lühemat aega ka Tallinna perekonnaseisuametis. Tegi kaastööd ajakirjale Kasvatus. Paul Truusmann suri 12. oktoobril Nõmmel ning on maetud Tallinna Siselinna kalmistule .

Isiklikku

Paul Truusmanni isa oli tsaariaegne riigiametnik, Tallinna tsensor Jüri Truusmann. Ema Aleksandra (sündinud Troitski) oli venelanna, õigeusu preestri Pavel Troitski tütar. Tal oli ka kaks õde, kellest üks suri noorena. Paul oli 1911. aastast abielus eesti õigeusu vaimuliku Joann Johansoni tütre Valentina Johansoniga, keda tundis juba lapsepõlvest kui nad koos Laiuse kirikla hoovis mängisid.
Telemargi vapp

Telemargi vapp on Norra maakonna Telemargi vapp.
See võeti kasutusele 1970. aastal.
Vapil on kujutatud vanemat tüüpi sõjakirvest.
Fed Cupi karikavõistlused

Fed Cupi karikavõistlused ehk Fed Cup (aastani 1995 Federation Cup) on iga-aastane riikidevaheline naiste meeskonnamängu võistlus tennises.
Seda korraldab Rahvusvaheline Tenniseföderatsioon.
Võistlused said alguse 1963. aastal, et tähistada 50. Rahvusvahelise Tenniseföderatsiooni aastapäeva.
Kahepoolne arengukoostöö

Kahepoolne arengukoostöö (inglise bilateral development co-operation) on arenguabi, mida doonorriik või -riigid koostöös annavad abisaajariigile.
Kahepoolne arengukoostöö katab kõiki tegevusi, mis ei hõlma mitmepoolset koostööd, kuid täidab arengukoostööle määratud tingimusi.
Kõige tavalisem kahepoolse arengukoostöö näide on sihtriigi ja doonorriigi vaheline kokkulepe, mille eesmärgiks on toetada sihtriigi majanduslikku ja sotsiaalset arengut.
Allikas: Arengukoostöö- ja humanitaaralase terminoloogia sõnaseletusi
Konstantin Žigulin

Konstantin Žigulin (sündinud 1972 Barnaulis) on vene muusik, helilooja ja poeet.
Ohvitseride Keskkogu

Ohvitseride Keskkogu oli Eestis enne Teist maailmasõda ohvitseridekogude keskorganisatsioon. Keskkogu ülesannete seas oli esindada Eesti ohvitserkonda, ühtlustada ohvitseridekogude tegevust, toetada rahaliselt ohvitseridekogusid.
Victor Guzun

Victor Guzun (sündinud 24. aprillil 1975 Drăslicenis) on Moldova poliitik ja diplomaat.
10. oktoobrist 2010 kuni 4. juulini 2015 oli ta Moldova suursaadik Eestis.
2015 otsustati talle anda Maarjamaa Risti I klassi teenetemärk.
Tartu Ülikooli Kliinikumi naistekliinik

SA Tartu Ülikooli Kliinikumi naistekliinik on Tartus asuv kliinik. Naistekliiniku jaoks on tähtis ka teadustöö arendamine reproduktiivsuse ja fertiilsuse valdkonnas ning sünnitusabi ja günekoloogia arengu kindlustamine Eestis.

Osakonnad

Naistenõuandla ja perekeskus – Nõuandlas töötavad naistearstid ja ämmaemandad viivad läbi günekoloogiliste haigete ja rasedate uuringuid, ravi ja jälgimist.
Günekoloogia – uuritakse ja ravitakse erinevaid ööpäevaringset haiglaravi vajavaid naistehaigusi ja teostatakse mitmesuguseid günekoloogilisi operatsioone.
Sünnitusosakond

Ajalugu

1804  anti välja haridusministri korraldus iseseisva sünnitusabi kateedri loomiseks
1805  üüriti Soola tänava eramajast 4 tuba, asutus kandis nimetust   „Sünnitus asutis“
1805  esimene patsient naistekliinikus
1806  esimene sünnitus naistekliinikus
1806  prof Deutsch alustab loengutega naiste- ja lastehaiguste alal
1808  valmis Kliinilise Instituudi hoone Toomemäel,  Lossi 36
1811  õppetooli juurde avati ämmaemandate kool
1861  kliinik kannab nimetust Tartu Ülikooli Naistekliinik
1920  õppetooli asub juhtima esimene eesti soost professor – Jaan Miländer
Clintoni maakond (Illinois)

Ajalugu

Maakond moodustati 1824. aastal.